stanford-oval/wikipedia huggingface dataset:
Viipurin piiritys (1710)

Viipurin piiritys tapahtui suuren Pohjan sodan aikana huhti–kesäkuussa 1710. Pietari Suuren komentamat venäläiset joukot piirittivät Viipuria yhteensä 77 päivän ajan, jonka jälkeen kaupungissa ollut ruotsalainen sotaväki antautui ja Venäjä valtasi sen.
Taustaa

Vuoden 1710 piiritys oli toinen suuren Pohjan sodan aikainen Viipurin piiritys, kun ensimmäinen yritys vuonna 1706 oli epäonnistunut. Heinäkuussa 1709 käydyn voitokkaan Pultavan taistelun jälkeen Pietari Suuri pystyi kuitenkin lähtemään uuteen yritykseen suuremmalla voimalla. Hänen tarkoituksensa oli vallata Viipuri noin 140 kilometrin päässä sijaitsevan vastaperustetun Pietarin kaupungin suojaamiseksi.
Sotatoimet

Fjodor Apraksinin johtama 13 000 sotilaan vahvuinen sotajoukko saapui Viipurin ympäristöön huhtikuun alussa. Hieman myöhemmin Pietari Suuri saapui paikalle 250 aluksen kokoisella laivastollaan tuoden samalla lisää aseistusta ja muuta täydennystä Apraksinin joukoille. Eversti Magnus Stiernstrålen komentamat ruotsalaiset puolestaan odottivat turhaan apujoukkoja Viipurin linnassa ja kaupungin varuskunnassa. Venäläisten viimeisen hyökkäyksen jälkeen hän joutui lopulta antautumaan 25. kesäkuuta. Lopullisesti Viipuri siirtyi venäläisten haltuun vuonna 1721 solmitun Uudenkaupungin rauhan myötä.
Taistelun seuraukset

Viipurin siirtyessä venäläisten hallintaan kaupungin länsipuolelle Siikaniemeen, josta Apraks oli pommittanut Viipurin linnaa ja kaupunkia rakennettiin Pyhän Annan kruunu.
Nykyaika

Taisteluun voi tutustua Viipurin linnan kaupungin historiaa kuvaavassa näyttelyssä linnan ensimmäisessä kerroksessa, joka käsittelee kaupungin ruotsalaisaikaa. Museossa on myös suuri kaupungin pienoismalli, joka kuvaa taistelua.
Venäläiset pommittavat Viipurin linnaa, Aarno Karimon historiamaalaus 1900-luvulta.
Viipurin linna palaa venäläisten hyökkäyksen jäljiltä 1710. Digitaalinen mallinnus perustuen pienoismalliin Viipurin linnan museossa.
The Legend of Zelda -pelisarjan hahmot

Artikkelissa The Legend of Zelda -pelisarjan hahmot esitellään The Legend of Zelda -pelisarjassa näyttäytyviä hahmoja.
Päähahmot > Ganon

Ganon on useimpien Zelda-pelin paha päävastus.
Päähahmot > Link

Link on Zelda-pelien sankari, jota pelaaja ohjaa.
Päähahmot > Prinsessa Zelda

Prinsessa Zelda tarvitsee Linkin apua monessa Zelda-pelissä.
Yleiset hahmot > Agahnim

Ilkeä taikuri Agahnim on Ganonin apuri, joka esiintyy kolmessa Zelda-pelissä. The Legend of Zelda: A Link to the Pastissa Agahnim juonittelee itsensä Hyrulen kuninkaan hoviin, syrjäyttää kuninkaan ja lumoaa sotilaat palvelemaan itseään. Hänen tavoitteenaan on vapauttaa Pyhään valtakuntaan sidottu Ganon, mutta Link voittaa hänet. Agahnimin myöhemmät, lyhyet esiintymiset The Legend of Zelda: Link's Awakeningissa ja The Legend of Zelda: Oracle of Seasonsissa eivät paljasta hänen alkuperästään enempää. Japaninkielisissä peleissä Agahnim on pappi, mutta Nintendo of America muutti hahmon uskonnollisesti riippumattomaan muotoon taikuri. Agahnim muistuttaa ulkomuodoltaan ihmistä, muita todisteita hänen kuulumisestaan hylialaisiin tai gerudoihin ei ole.
Yleiset hahmot > Dark Link

Dark Link (myös Shadow Link) on Linkin paha ruumiilistuma. Dark Link asettuu The Adventure of Linkissä Linkin viimeiseksi vastukseksi ennen Rohkeuden Triforceen koskemista. Juonenkäänne edustaa Linkin viimeistä kiusausta ennen sankarin aseman saavuttamista. Twilight Princessissä kolme Dark linkiä nauravat mielipuolisesti neljännen valon hengen luona. Sankari liittyy heihin, koska Triforce houkuttelee häntä. Kun hän tulee tajuihinsa, valon henki sanoo, että kenenkään ei kannata luottaa. The Legend of Zelda: Ocarina of Timessa Link taistelee omaa varjoaan vastaan veden temppelissä (water temple). The Legend of Zelda: Four Swords Adventuresissa useat Dark Linkit piinaavat Heraldian asukkaita eri puolilla valtakuntaa. The Legend of Zelda: Oracle of Agesissa pelin päävastus Veran manaa esiin neljä Dark Linkiä häiritäkseen Linkiä pelin lopputaistelussa.
Yleiset hahmot > Impa

Impa on kuninkaallisen perheen palvelija.
Yleiset hahmot > Kolme jumalatarta

Triovoiman ovat luoneet kolme jumalatarta, Din, Nayru ja Farore. Jumalattaret esiintyvät ensi kerran nimettöminä A Link to the Pastissa, jossa kerrotaan, miten he loivat Heraldian ja jättivät Triovoiman jälkeensä. Seuraava esiintyminen oli Ocarina of Timessä. 
Voiman jumalatar Din loi maan ja vuoret, Nayru antoi viisautensa virrata maailmaan ja loi (fysiikan) lait, ja rohkeuden jumalatar Farore loi kasvit ja eläimet, jotka ylläpitivät näitä lakeja. Luomistyönsä päätteeksi jumalattaret lähtivät maanpäällisestä Heraldiasta ja jättivät jälkeensä kultaisen Triovoiman, joka sisälsi pienen, mutta voimallisen annoksen jumalatarten olemusta ja toteutti ensimmäisen sitä koskettavan sydämen toiveet.
Yleiset hahmot > Navi

Ocarina of Timessä Linkillä on mukanaan Navi-niminen, naispuolinen keiju, jonka mielipidettä Link voi kysyä monien asioiden suhteen. Navi auttaa Linkiä löytämään esineitä ja olentoja sekä osoittaa pelaajalle viholliset ja kohteet, joihin toimintaa voi kohdistaa. Pelin lopussa Navi lentää pois. The Legend of Zelda: Majora's Maskin alussa kerrotaan, että Link etsii rakasta ystäväänsä, mutta Navi ei kuitenkaan esiinny pelissä. Navi -keiju on mukana myös The Legend of Zelda: Twilight Princessissä, mutta vain Wiin versiossa. Shigeru Miyamoto on todennut, että Navilla on romanttisia ajatuksia Linkin suhteen.[lähde? ]
Yleiset hahmot > Sheik

Ocarina of Timessä harppua soittava Sheik ilmestyy yllättäen Linkin tielle ja katoaa ilmaan lyhyen keskustelun jälkeen. Sheik esiintyy maskuliinisena ja salaperäisenä hahmona, joka auttaa Linkiä tämän tehtävässä. Pelin lopussa Sheik käyttää Viisauden Triforcea ja muuttuu Zeldaksi.
Yleiset hahmot > Skull Kid

Ocarina of Timessa, Majora's Maskissa ja Twilight Princessissa esiintyvä Skull Kid on outo rääsyihin pukeutunut olento. Ocarina of Timessa ja Twilight Princessissä Skull Kidillä on vain pieni sivurooli. mutta Majora's Maskissa hän on yksi tärkeimmistä hahmoista. Skull Kid ei ole ainoa laatuaan vaan Kadonneessa Metsässä asuu monia hänen kaltaisiaan. Jos joku joka ei ole kokiri eksyy metsään, hänestä tulee joko stalfos tai Skull Kidin kaltainen, linnunpelättiä muistuttava olento. Skull Kid haluaa peittää kasvonsa tai pikemminkin niiden puutteen.
Majora's Maskin alussa kun Link etsii Navia metsässä, hän tapaa Skull Kidin joka on varastanut Majoran Naamion, esineen jossa on muinainen kammottava mahti. Skull Kid ja hänen ystävänsä, keijusisarukset Tatl ja Tael varastavat Linkin hevosen Eponan ja Ajan Okariinan. Seuratessaan heitä, Link joutuu Terminan rinnakkaistodellisuuteen. Skull Kidistä ja Taelista jälkeen jäänyt Tatl lyöttäytyy yhteen Deku Scrubiksi muutetun Linkin kanssa. Pelin lopussa selviää, että Majoran Naamio on pitänyt Skull Kidin ruumista hallussaan.
Yleiset hahmot > Vaati

Vaati, Tuulitaikuri, on Ganonin jälkeen useimmin esiintyvä Zelda-pelien päävastus. Vaati kuuluu minish-rotuun, mutta hän näyttäytyy tavallisesti yksisilmäisen, ilmassa leijuvan mustan olennon muodossa.
The Minish Capissa Vaati varastaa opettajansa Ezlon luoman taikaesineen, Minishmyssyn, joka antaa kantajalleen mahtavat taikavoimat. Vaati käyttää myssyä Ezlon tuhoamiseen ja muuttaa itsensä hyrulelaiseksi. Ihmismuotoinen Vaati osallistuu Picorifestivaalien turnajaisiin ja voittaa kilpailun ylivoimaisesti. Kilpailun voittajana hän saa seremoniallisen kunnian koskettaa pyhäinjäännös Picori Bladea. Vaati paljastaa itsensä, murtaa miekan kahtia ja muuttaa Zeldan kiveksi. Hänen tavoitteenaan on etsiä Light Force, mystinen taikuuden voima, jonka avulla hänen voimansa kasvaisivat entistä suuremmiksi.
Taikakeinoin vangittu Vaati kaappaa Prinsessa Zeldan Four Swordsissa taikasinetin murtuessa Zeldan ja Linkin ollessa läsnä. Link voittaa Vaatin Neljän miekan avulla ja vangitsee tämän uudelleen. Four Swords Adventuresissa ilkeä Varjo-Link päästää Vaatin vapaaksi, joka käy taisteluun Linkiä vastaan. Pelin loppuvaiheilla käy ilmi, että Vaati on toiminut vain harhautuksena Ganonin punoessa omia juoniaan.
Yleiset hahmot > Epona

Epona on Linkin ratsu, joka esiintyy Ocarina of Timessä, Majoras maskissa ja Twilight Princessissä. Twilight Princessissä voi käyttää useimpia esineitä samaan aikaan kun ratsastaa Eponalla.
A Link to the Pastin hahmot > Linkin setä

Linkin setä esiintyy A Link to the Past -pelissä. Link on setänsä luona kylässä, kun setä lähtee Zeldan hätäkutsun kuullessaan etsimään tätä. Link lähtee seuraamaan setäänsä, jonka löytää haavoittuneena Hyrulen linnasta. Ennen kuolemaansa setä antaa Linkille miekan ja kilven.
Ocarina of Timen hahmot > Great Deku Tree

Great Deku Tree on Kokiri-metsän suojelija, joka kuitenkin kuolee Ocarina of Timen alussa. Dekutree otti Linkin huostaansa tämän jäätyä yksin Kokiri-metsään äitinsä kuoltua.
Ocarina of Timen hahmot > Ruto

Omapäinen Zora-valtakunnan prinsessa, joka on ihastunut Linkiin ja aikoo mennä tämän kanssa naimisiin. Hän on kuningas Zoran tytär.
The Wind Wakerin hahmot

Seuraavat hahmot esiintyvät vain pelissä The Legend of Zelda: The Wind Waker.
The Wind Wakerin hahmot > Aryll

Aryll on Linkin sisko, ja hän on ensimmäinen hahmo, joka nähdään Wind Wakerissä (lukuun ottamatta aloitusvideota). Aryll on myös tarinan lähtöpiste, sillä Helmaroc Kingin kaapattua Aryllin Linkin pitää pelastaa hänet.
The Wind Wakerin hahmot > Tetra

Tetra on sarkastinen merirosvo, joka auttaa Linkiä aloittamaan seikkailunsa. Tetran äiti menehtyi muutama vuosi ennen Wind Wakerin tapahtumia, ja Tetra jäi merirosvojen kapteeniksi. Alun perin Helmaroc Kingin piti kaapata Tetra, mutta sen sijaan monien sattumusten kautta kaapattiin Aryll. Hän auttaa Linkiä myöhemmin pelissä, jolloin hänen todellinen identiteettinsä paljastuu. Tetra esiintyy myös pelissä The Legend of Zelda: Phantom Hourglass.
The Wind Wakerin hahmot > Punaisten leijonien kuningas

Punaisten leijonien kuningas (King of the Red Lions) on puhuva purjevene, jonka Link tapaa seikkailunsa alkuvaiheessa. Juuri tällä veneellä Link pystyy liikkumaan saarien välillä. Vene puhuu hänelle, selittäen mitä tehdä seuraavaksi, jotta tarinassa pääsisi eteenpäin. Myöhemmin pelissä paljastuu, että vene on Hyrulen muinaisen kuninkaan maagisesti ohjastama – tämä selittää veneen nimen, sillä Hyrulen vaakuna on punainen leijona.
The Wind Wakerin hahmot > Kuningas Daphnes Nohansen Hyrule III

Kuningas Daphnes Nohansen kolmas on unohdetun Hyrulen valtakunnan hallitsija. Prinsessa Zeldan tavoin hän kuuluu Hyrulen kuninkaalliseen perheeseen. Kuningas ohjaa Punaisten leijonien kuningasta maagisesti tavatakseen Linkin. Osan sanottavastaan kuningas puhuu muinaisella Hylian kielellä. Link ymmärtää kieltä vasta toisella pelikerralla.
The Wind Wakerin hahmot > Laruto

Laruto on Zora ja Maan viisas (Sage of Earth). Hän rukoili Maan temppelissä, kunnes Ganon varasti hänen sielunsa, jotta voisi estää Mestarin miekan voimien palauttamisen. Laruto soittaa harppua, jonka Medli nyt omistaa. Hänen nimensä voi viitata Veden viisaaseen Prinsessa Rutoon, joka tavataan pelissä The Legend of Zelda: Ocarina of Time.
The Wind Wakerin hahmot > Fado

Fado on kokiri ja Tuulen viisas (Sage of Wind). Hän rukoili Tuulen temppelissä, kunnes Ganon varasti hänen sielunsa estääkseen Mestarin miekan voimien palauttamisen. Fadon henki ilmestyy Linkille ja opettaa hänelle Tuulen jumalan aarian. Fado soittaa viulua ja on rempseän henkilön maineessa. Hänen seuraajansa on viulua soittava korok-metsänheki nimeltään Makar, joka seuraa hänen perintöään ja soittaa samaa soitinta kuin Fado.
On huomioitavissa, että myös Ocarina of Timessa on Fado-niminen kokiri. Hän on vaaleanutturainen kokirityttö Kokirien metsässä, jolla on vain pieni rooli pelissä.
Fadon arvellaan olevan myös viittaus kokirien johtajaan Midoon, sillä heillä on sekä selvää yhdennäköisyyttä että samankaltainen nimi.
The Wind Wakerin hahmot > Medli

Medli on Rito-heimon jäsen ja viisas, joka rukoilee Maan temppelissä palauttaakseen Mestarin miekan voimat. Linkin tavatessa hänet, Medlistä on tulossa raivostuneen Valoon palvelija. Hänen edeltäjänsä oli Prinssi Komalin isoäiti, joka oli myös Medlin opettaja. Komalin isoäiti lahjoitti Medlille Laruton harpun. Medli on luonteeltaan rohkea, ja pelin alussa hän astuu sisään luolastoon rauhoittaakseen Valoota. Medli auttaa Linkiä etenemään Dragon Roost Islandissa antamalla tälle mm. Grappling Hookin. Myöhemmässä vaiheessa, Medlin ja Linkin seikkaillessa Maa-temppelissä, Medli soittaa Laruton harpulla "Earth God`s Lyric"iä, jonka Link opetti Medlille opeteltuaan sen ensin Larutolta.
The Wind Wakerin hahmot > Prinssi Komali

Komali on Rito-heimon kruununprinssi, ja Medlin suojatti. Pelin alussa hänet esitellään erittäin itsekkäänä. Linkin tapettua Gohman, Komali on valmis matkalleen Valoon luokse saadakseen siivet. Hänestä tulee rohkea nuori mies, joka lopulta pelastaa Quillin avulla Linkin ja Tetran tuholta Ganonin edestä. Komali omistaa Dinin helmen, jonka antoi hänelle hänen isoäitinsä. Link kuitenkin saa helmen rauhoitettuaan Valoon.
The Wind Wakerin hahmot > Valoo

Valoo on muinainen punainen lohikäärme ja taivaan henki Rito-heimon jäsenille. Seikkailun alussa Valoo on raivoisa ja vihainen, mutta syynä on häntä hännästä pahoinpitelevä hirviö Gohma. Kun Link pelastaa Valoon tältä hirviöltä, Valoosta tulee tärkeä liittolainen Linkille seikkailun ajaksi. Valoo osaa puhua muinaista Hylian kieltä.
The Wind Wakerin hahmot > Makar

Makar on ilkikurinen Korok, joka vahingossa putoaa Forest Havenin vieressä sijaitsevaan kiellettyyn metsään. Toinen Korok nimeltään Linder tulee takaisin ja kertoo putoamisesta Dekupuulle. Link menee pelastamaan Makarin Dekupuun pyynnöstä. Myöhemmin Makar rukoilee tuulen temppelissä palauttaakseen Master Swordin voimat. Makar soittaa usein viulua ja mm. kun Makar on pelastettu Kalle Demosilta hän soittaa kappaleen jota ei muussa vaiheessa peliä kuulla. Tuuli temppelissä seikkaillessa Makar soittaa tiettyjen kivien edessä "Wind God`s Arian" jonka Link oppi Fadolta mutta opetti sen myöhemmin Makarille. Link kuitenkin aloittaa kyseisen kappaleen itse Wind Wakerillä.
The Wind Wakerin hahmot > Jabun

Lordi Jabun on meren henki, ja asuu Greatfish Islellä. Ganondorfin yrittäessä saada Nayrun helmeä häneltä, Jabun joutuu pakenemaan saarelta. Jabun pääsee suojaan Outset Islandille, josta Link löytää hänet ja saa helmen. Jabun osaa puhua muinaista Hylian kieltä.
The Wind Wakerin hahmot > Zephos

Zephos on tuulten jumala veljensä Cycloksen kanssa. Link tapaa Zephosin Dragon Roost Islandilla, kun on oppinut hänen paasistaan tuulen sielunmessun. Samalla Zephos kertoo Linkille merellä ongelmia aiheuttavasta veljestään Cycloksesta.
The Wind Wakerin hahmot > Cyclos

Cyclos on tuulten jumala veljensä Zephosin kanssa. Link tapaa Cyclosin pelin aikana monista merellä pyörivistä pyörremyrskyistä. Link oppii häneltä häntä jousipyssyllä ammuttuaan laulun, (Ballad of Gales) joka mahdollistaa paikasta toiseen siirtymisen pyörremyrskyn avulla.
The Wind Wakerin hahmot > Postimies Quill

Quill on Rito-heimon jäsen ja postimies, joka auttaa Linkiä seikkailun aikana usein, kuten pelastettaesa Linkiä Ganonin kynsistä Komalin ja Valoon kanssa
The Wind Wakerin hahmot > Kalamies

Kalamies on puhuva kala, jonka löytää jokaien saaren lähettyviltä. Hänen mukaansa hän ja hänen "serkkunsa" ovat levittäytyneet ympäri suurta merta. Linkin antaessa hänelle syötävää, kalamies antaa Linkille läheisen saaren kartan. Kalamies tietää Punaisten leijonien kuninkaan oikean identiteetin, sillä ensimmäisellä tapaamiskerralla kalamies kääntyy kuninkaan puoleen, ja sanoo "maksaneensa velkansa takaisin". Kalamies myös antaa Linkille neuvoja, jotka auttavat häntä seikkailussa eteenpäin.
Kun Link on saanut nuolet, antaa kalamies mahdollisuuden pelata minipeliä kunhan hänelle heittää herkkua vielä kartan merkkauksenkin jälkeen. Pelissä täytyy ampua nuolilla kalamiestä aina kun hän pomppaa vedestä. Mikäli osuu kaikilla kymmenellä nuolella antaa kalamies 200 Rupeeta (rahayksikkö). Muussa tapauksessa jokainen osunut nuoli on 10 Rupeen arvoinen.
The Wind Wakerin hahmot > Matkustavat kauppiaat

Matkustavat kauppiaat ovat ainoita Goroneita, joita Link tapaa seikkailunsa aikana, ja kaikki kuuluvat vaihtamissivutehtävään. Linkin pitää vaihtaa erilaisia esineitä kaikkien kauppiaiden kanssa saadakseen Windfall Islandin myymälän tiskin täyteen erilaisista tavaroista. Tämän jälkeen Link ansaitsee taikakilven myyjältä.
The Wind Wakerin hahmot > Beedle

Beedle on kulkukauppias, joka omistaa oman kauppaveneen. Hän ilmestyy lukuisiin kohteisiin merellä. beedle myy lukuisia esineitä, kuten pommeja, nuolia ja Hyoi-päärynöitä. Beedle tavataan myös pelissä Minish Cap sekä Phantom Hourglass.
The Wind Wakerin hahmot > Vihollisia

Gohma on Dragon Roost Islandin loppuvastus, joka elää suuressa laavakuopassa, ja näyttää skorpionin kaltaiselta. Gohma on syypää Valoon ärtymykseen ja vihaisuuteen. Gohmaa vastaan taistellessaan Link käyttää tarttumakoukkuaan tarttuakseen katosta roikkuvaan Valoon häntään. Heilautus hännän avulla huonen laidalta laidalle saa aikaan katonromahtamisen Gohman päälle, jolloin sen ulkokuori alkaa rikkoontua. kun ulkokuori on rikki, Link hyökkää Gohman heikkoon kohtaan, silmään, kiskoen sen tarttumakoukulla luokseen ja iskien miekallaan. N64 pelissä "Ocarina Of Time" ensimmäinen loppuvastus oli Queen Gohma. Tämä iso hämähäkki, oli myrkyttänyt Dekupuun kuolettavasti pahuudellaan.
Gohdan on Jumalten tornin loppuvastus. Se on suuri patsasmainen olemus, jota Linkin täytyy ampua jousipyssyllään silmiin voittaakseen tämän. Gohdan on myös hyvin samankaltainen Ocarina of Timen Varjotemppelin pomoon Bongo Bongoon, aavemaiseen varjo-hirviöön nähden. Hänellä on myös samankaltaisuutta Super Mario 64:n, Super Mario 64 DS:n sekä Mario Kart DS:n yhteen pomovastukseen Eyerokiin sekä Star Fox-sarjan vastustajaan Dr. Androkseen.
Suuri lihansyöjäkasvi Kalle Demos on Kiellettyjen metsien loppuvastus. Se käyttää pitkiä juuriaan ja lehtiään hyökätäkseen kohteensa kimppuun. Ennen taistelua Forbidden Woodsissa Kalle Demosia vastaan lihansyöjäkasvi syö Makar nimisen Korokin jota Link oli lähtenyt pelastamaan.
Helmaroc King on Forsaken Fortressin loppuvastus. Suureen lintuun tutustutaan jo alussa tämän kaapatessa Linkin siskon. Link tuhoaa Ganonin alaisuudessa olevan linnun iskemällä tätä pääkallomoukarilla naamariin ja lopulta paljastuvaan haavoittuvaan päähän
Useista aaveista muodostuva Jalhalla on Maan temppelin loppuvastus.
Hiekkamato Molgera on Tuulen temppelin loppuvastus.
Twilight Princessin hahmot

Seuraavat hahmot esiintyvät vain pelissä The Legend of Zelda: Twilight Princess.
Twilight Princessin hahmot > Zant

Tähän mennessä ainoastaan Twilight Princess- pelissä esiintynyt Twili-rotuun kuuluva Ganonin apuri. Hän katkeroitui siitä että hänet syrjäytettiin rodun kuninkaan paikasta. Katkeroiduttuaan Zant haki voimia siihen aikaan pimeyden maailmaan karkotetulta Ganondorfilta palveluksiaan vastaan. Zant muun muassa muutti Midnan Imp-muotoon, hajotti hämärän peilin neljään osaan ja yritti valloittaa koko maailman ja muuttaa Twilight realmiksi. Midna tappoi Zantin sulautuneiksi varjoiksi kutsutulla aseella.
Twilight Princessin hahmot > Midna

Tähän mennessä ainoastaan Twilight Princess- pelissä esiintynyt Twili-rodun prinsessa jonka vallankaappaaja Zant muutti Imp-muotoon. Midna ei voi esiintyä valossa niin kuin eivät muutkaan Twilit ja Midna sairastui kun Zant näytti hänet valon hengelle. Midna ei olisi muuten selvinnyt mutta Zelda yhdisti sydämensä Midnan sydämeen. Pelin lopussa Midna palaa maailmaansa ja särkee hämärän peilin pieniksi sirpaleiksi.
Skyward Swordin hahmot > Demise

Demonien kuningas ja pelin päävihollinen. Esiintyy suurimman osan ajasta pelistä monsterina nimeltä Imprisoned.
Skyward Swordin hahmot > Ghirahim

Demonien lordi ja pelin toinen päävihollinen. Yrittä elvyttää mestariaan Demiseä.
Aiheesta muualla

Nintendon virallisen Zelda-sivuston tietosanakirja (Arkistoitu – Internet Archive)
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule 
Vaati pelissä The Minish Cap.
Viola Formula Racing

Viola Formula Racing on italialainen pikkuformulatalli. Talli perustettiin vuonna 2003, jolloin talli kilpaili Formula Junior 1200, Formula Renault 1600 ja Formula Renault 2000-sarjoissa. Vuonna 2009 talli kilpaili Italian Formula Renault-sarjassa. Seuraavana vuonna talli voitti sarjan mestaruuden. Vuonna 2011 talli kilpaili Formula Renault Alps-sarjassa.
Vaalea villikissa

| Vaalea villikissa> The Beautiful Blonde from Bashful Bend |
| --- | --- |

Ohjaaja:  Preston Sturges
Käsikirjoittaja:  Earl Felton Preston Sturges
Tuottaja:  Preston Sturges
Säveltäjä:  Cyril J. Mockridge
Pääosat:  Betty Grable Cesar Romero Rudy Vallée
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   27. toukokuuta 1949
Kesto:  77 minuuttia
Alkuperäiskieli:  englanti
Budjetti:  $ 2 260 000 (arvioitu)
Tuotto:  $ 2 889 000
Aiheesta muualla
IMDb 
Elonet
AllMovie
Infobox OKNimi-testi OK: 
Vaalea villikissa (engl. The Beautiful Blonde from Bashful Bend) on vuonna 1949 ensi-iltansa saanut yhdysvaltalainen romanttinen western-komedia, jonka ohjasi, tuotti ja käsikirjoitti Preston Sturges. Technicolor-elokuvan pääosissa ovat Betty Grable, Cesar Romero ja Rudy Vallée. Grable näyttelee äkkipikaista ja panettelevaa saluunalaulajatarta ja Romero tämän uhkapelaaja-poikaystävää, jolle Grablen näyttelemä Winifred suuttuu ja pahasti.
Vaalea villikissa perustuu Earl Feltonin kirjoittamaan tarinaan, josta Sturges kynäili käsikirjoituksen Feltonin kanssa. Elokuva sai ensi-iltansa kotimaassaan 27. toukokuuta vuonna 1949 New Yorkissa ja Los Angelesissa. Kesäkuussa 1949 elokuva meni maanlaajuiseen levitykseen. 20th Century Fox tuotti elokuvan.